open-index/open-wikipedia-markdown huggingface dataset:
העשור השני של המאה ה-14

**העשור השני של [[המאה ה-14]]** הוא העשור שהחל ב-1 בינואר 1310 והסתיים ב-31 בדצמבר 1319.

## אירועים בולטים בעולם

### מלחמה ופוליטיקה
#### מלחמות
* 24 ביולי 1314 – קרב באנוקברן – רוברט הסקוטי מנצח את אדוארד השני, מלך אנגליה. חידוש העצמאות של סקוטלנד
* 15 בנובמבר 1315 - קרב מורגרטן. קונפדרציה שווייצרית ניצחה את האוסטרים ומבטיחה עצמאות לשווייץ
* 1319 - ממלכת גרנדה הצליחה להדוף את המתקפה של קסטיליה.

#### סכסוכים לאומיים ואזוריים
#### אירועים פוליטיים משמעותיים
* הרעב הגדול של 1315–1317 גורם למותם של מיליוני אנשים באירופה.
* 1310 - 64 חברי מסדר אבירי היכל שלמה נשרפו באשמת כפירה.
* 13 באוגוסט 1312 – האפיפיור קלמנס החמישי מפזר את מסדר הטמפלרים
* 1313 - הקמת מסדר הרוזנקרייצרים
* אוגוסט 1315 - לואי העשירי, מלך צרפת - הוכתר בריימס
* 1315 - יהודי גרנדה נדרשים לענוד את הטלאי הצהוב
* 1315 - אורדת הזהב מקבלת את האסלאם.
* 7 באוגוסט 1316 - יוחנן העשרים ושניים מתמנה לאפיפיור
* 1317 - עצירת גשמים בארץ ישראל. נערכה תפילה משותפת של מוסלמים, יהודים ונוצרים בירושלים להקלת המצוקה. ביום השלישי לתפילה החל לרדת גשם (מ' איש שלום, מסעי נוצרים לארץ-ישראל, תל אביב תשכ"ה, עמוד 265).
* 1319 - מגנוס הרביעי, מלך שוודיה הוכתר מלך, איחוד עם נורווגיה.

## כלכלה

* 1310 - בניית מעונות ראשונות לסטודנטים באוקספורד.

## אסונות

* הרעב הגדול של 1315–1317 - תקופת רעב המוני ששררה באירופה במהלך ימי הביניים. הרעב פגע באזורים נרחבים בצפון אירופה וביניהם גרמניה, חלקו הצפוני של סקנדינביה, צפון צרפת, איי בריטניה (מלבד צפון סקוטלנד), מדינות הבלקן וכן מערב פולין. רעב זה מציין את אחת מנקודות המפנה בהיסטוריה של אירופה בימי הביניים. שכן, בתקופה זו פסקה תקופת השגשוג שררה באירופה במשך זמן מה, וגרמה לשינויים משמעותיים ביחס לכנסייה ולאוכלוסין.

## התנקשויות, חיסולים, וניסיונות התנקשות

* 18 במרץ 1314 – **[[ז'אק דה מולאי]]**, ראש מסדר אבירי היכל שלמה, מועלה על המוקד בפריז, ומטיל קללה לפני מותו על פיליפ היפה

## מדע וטכנולוגיה

### טכנולוגיה
* 1313 - פרסום ספרים בעזרת טיפוגרפיה בסין.

### מדע

* 1316 - מודנידו לה לוצי  מפרסם את הספר הראשון אי פעם באנטומיה מעשית, שכולל גישות מתקדמות לתקופה ובמקביל מנציח טעויות נפוצות.

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-14
העשור הראשון של המאה ה-14

**העשור הראשון של [[המאה ה-14]]** הוא העשור שהחל ב-1 בינואר 1300 והסתיים ב-31 בדצמבר 1309.

## אירועים בולטים בעולם

### מלחמה ופוליטיקה
#### מלחמות
[שמאל|ממוזער|250px|[קרב דורבנות הזהב, איור מהמאה ה-14]]
* 11 ביולי 1302 - קרב דורבנות הזהב. ניצחון של פלנדריה על צרפת
* 1302 - קסטיליה כובשת את נמל אלג'יר.
* 1303 - צבאותיו של אדוארד הראשון, מלך אנגליה כובשים את סקוטלנד מחדש.
* 1304 - המונגולים מנסים לשוב ולפלוש לסוריה, אך מובסים על ידי הממלוכים ליד דמשק. מאז לא חזרו המונגולים לאזור.
* יולי 1307 - מסדר הוספיטלרים מתחיל בכיבוש רודוס
* 1309 - צבאותיו של פרננדו הרביעי, מלך קסטיליה כובשים את אזור גיברלטר.
* 15 באוגוסט 1309 - סיום כיבוש רודוס על ידי ההוספיטלרים. שינוי שם המסדר לאבירי רודוס

#### סכסוכים לאומיים ואזוריים
* 13 באוקטובר 1307 - מלך צרפת פיליפ היפה תוקף בו-זמנית את כל מעוזי הטמפלרים בצרפת, עוצר את כל אנשיהם ובכך ממוטט את מסדר אבירי היכל שלמה, אולי הידוע ביותר מבין כל מסדרי האבירים שקמו בעקבות מסעי הצלב

#### אירועים פוליטיים משמעותיים
* 1300 - אמסטרדם מוכרזת כעיר
* 1300 - הקמת העיר בילבאו.
* 1300 - מפקד אוכלוסין בסין מסתכם ב-60 מיליון איש. 20 מיליון פחות מהמפקד הקודם כתוצאה מפלישת המונגולים.
* 1301 - ברתולומאו דלה סקלה נהפך ללורד של ורונה.
* 1301 - על יהודי ירושלים מוטלות גזירות על הלבוש על ידי השליטים הממלוכים.
* 31 באוגוסט 1302 - הסכם קלטבלוטה בין ממלכת נאפולי לבין ממלכת סיציליה
* 18 בנובמבר 1302 - פרסום איגרת "קדוש אחד" על ידי האפיפיור בוניפקיוס השמיני
* 1302 - הכנס הראשון של אספת המעמדות מתקיים בצרפת.
* 22 בנובמבר 1303 - בנדיקטוס האחד עשר מתמנה לתפקיד האפיפיור
* 5 ביוני 1305 - קלמנס החמישי מתמנה לאפיפיור
* 5 באוגוסט 1305 - ויליאם וולאס, מנהיג המרד הסקוטי נגד הכיבוש האנגלי, מוסגר לאנגלים
* 23 באוגוסט 1305 - ויליאם ואלאס הוצא להורג
* 1306 - גירוש יהודי צרפת על ידי פיליפ הרביעי, מלך צרפת
* 1307 - אדוארד השני עולה על כס המלכות
* 25 בינואר 1308 - אדוארד השני, מלך אנגליה מתחתן עם ג'זבל הצרפתית
* 25 בפברואר 1308 - אדוארד השני, מלך אנגליה הוכתר כמלך אנגליה
* 9 במרץ 1309 - האפיפיור קלמנס החמישי מתיישב באביניון

## כלכלה

* 20 באפריל 1303 - הקמת אוניברסיטה ברומא

## אסונות

## התנקשויות, חיסולים, וניסיונות התנקשות

## מדע וטכנולוגיה

* בשנים אלו הוקמה בתבריז הראשידיה, מוסד אליו נאספים מרחבי העולם ספרים וכתבים בנושאי מדעים ואמנויות.

## תרבות פופולרית

### אדריכלות
* 25 במרץ 1305 - נערכה ההקדשה של "קפלת סקרובניי" בפדובה
### ספרות
* 1308 - תחילת כתיבת "הקומדיה האלוהית" על ידי דנטה אליגיירי.

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-14
שנות ה-50 של המאה ה-14

**שנות ה-50 של המאה ה-14** היו העשור השישי של המאה ה-14, החלו ב-1 בינואר 1350 והסתיימו ב-31 בדצמבר 1359.

## אירועים בולטים בעולם

### מלחמה ופוליטיקה
#### מלחמות
* 29 באוגוסט 1350 – קרב ימי לס אפניולס סו מר - הצי האנגלי מנצח את הצי הקסטילי
* 1350 – חידוש מלחמת מאה השנים - פלישת אנגליה לצרפת.
* 1351 – הטורקים חוצים בפעם הראשונה את המצרים ופולשים לאירופה.
* 1352 – צבא עות'מאני חוצה את בוספורוס ופולש לאירופה

#### סכסוכים לאומיים ואזוריים
* 1351 – החלשות של שושלת המונגולית בסין - מרד הסרט האדום.
* 1355 – פרעות בטולדו: כ-1000 יהודים נטבחו.
* יוני 1358 – תחילת מרד "ז'קריה" של החקלאיים הצרפתים.

#### אירועים פוליטיים משמעותיים
* 1 במאי 1350 – ציריך מצטרפת לקונפדרצית שווייץ
* 18 בדצמבר 1352 – אינוקנטיוס השישי אפיפיור ה-198 לאחר מות קלמנס השישי
* 3 במרץ 1353 – ברן מצטרפת לקונפדרצית שווייץ
* 28 ביולי 1353 – אנה סבידניקה מוכתרת כמלכת בוהמיה
* 1356 – הקמה רשמית של ברית ערי הנזה.
* 1356 – העברת בירת האימפריה העות'מאנית לאדירנה.
* 19 בספטמבר 1356 – ז'אן השני, מלך צרפת מובס בקרב פואטייה ונופל בשבי האנגלי
* 1356 – חלק גדול של הפירמידה הגדולה של גיזה מפורק לבניית מסגדים ומבצרים בקהיר.
* 1357 – דייוויד השני, מלך סקוטלנד, שוחרר על ידי האנגלים מהשבי.
* 18 בפברואר 1358 – נחתם הסכם זאדר בו ויתרה ונציה על שטחיה במזרח הים האדריאטי
* 27 ביוני 1358 – הוקמה רפובליקת דוברובניק
* 1359 – ברלין מצטרפת לברית ערי הנזה.
* 1359 – משתנה הסולטאן של האימפריה העות'מאנית מאורחן הראשון למוראד הראשון.
* 1359 – דמיטרי דונסקוי מתמנה לנסיך מוסקבה.

## כלכלה

* 1352 – הקמת Corpus Christi College באוניברסיטת קיימברידג'
* 1359 - הקמת חברת הסוחרים ההרפתקנים האנגלים , שהייתה הגרסה המוקדמת ביותר למודל חברות הצ'ארטר , שפועלות כמונופולים של סחר או קולוניזציה מטעם ממשלות. עם זאת, בשלב זה החברה קרובה יותר למודל ארגוני הגילדות

## התנקשויות, חיסולים, וניסיונות התנקשות

## אסונות

* 18 באוקטובר 1356 – רעידת אדמה בבזל, שווייץ

## מדע וטכנולוגיה

* 1356 – גילוי המספר משוכלל החמישי.
* 1357 – השפעת מזוהה כמחלה.
* ממצאים ראשוניים לשימוש בנשקים מבוססי אבק שריפה באירופה.

## תרבות פופולרית

### אדריכלות
* 1357 – מונחת אבן היסוד של גשר קארל בפראג.

### ספרות
* 1353 – הסתימה כתיבת דקאמרון על ידי ג'ובאני בוקאצ'ו.

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-14
יאנדקס. מוזיקה

**יאנדקס. מוזיקה** הוא שירות הזרמת מוזיקה דיגיטלי, המאפשר הזרמה של שירים ופודקאסטים. זהו שירות freemium, כלומר ניתן לקבל את השירות בחינם עם תכונות בסיסיות, פרסומות והגבלות, אך תכונות נוספות כגון איכות האזנה גבוהה, או הורדה של התכנים, ניתנות למנויים תמורת תשלום.

השירות זמין לעשרות מדינות ברחבי העולם, כולל ישראל והוא מכיל למעלה מ-40 מיליון רצועות מוזיקליות בשלל שפות, כולל עברית. כמות המשתמשים בו עולה על 250 אלף איש ובחודש ממוצע משתמשים בשירות כ-20 מיליון איש.

השירות פותח כנגן מוזיקה מובנה במערכת החיפוש של יאנדקס בשנת 2009. ב-21 ביוני 2010 ביום הולדתו של ויקטור צוי יאנדקס השיקה פרויקט מיוחד בכתובת הדומיין: listen.yandex.ru שאפשר להאזין לכל האלבומים של להקתו של צוי, "קינו".

ב-22 בספטמבר 2010 יאנדקס הודיעה על השקת שירות מוזיקה נפרד בשם "יאנדקס. מוזיקה" שמאפשר להאזין ליצירות, אלבומים ורצועות שירים של אמנים ויוצרים שונים.

יאנדקס משתמשת ברשת עצבית מלאכותית על מנת להציע למשתמשיה המלצות על שירים שונים והתאמת העדפות אישיות לכל משתמש.

## אפשרויות ייחודיות
"יאנדקס. מוזיקה" מאפשרת למשתמשיה:

## קישורים חיצוניים

* 

## הערות שוליים

קטגוריה:תוכנות שהושקו ב-2010
קטגוריה:שירותי הזרמת מוזיקה
קטגוריה:אתרי אינטרנט שהושקו ב-2010
קטגוריה:יאנדקס
קטגוריה:שירותי אינטרנט
קטגוריה:אתרי מוזיקה
שחף דגים

**שחף דגים** (שם מדעי: *Ichthyaetus*; מילולית "עיט דגים") הוא סוג במשפחת השחפיים. בעבר שויכו המינים בסוג זה לסוג שחף (*Larus*), אך הופרדו לסוג הקרוב לכרויקוצפלוס.

אלו שחפים בינוניים בעלי ראשים כהים ומקורים אדומים. הם מצויים לאורך חופים ממוזגים וטרופיים באירופה, אסיה ואפריקה ונודדים לאורך החופים. הם ניזונים בעיקר מדגים אך גם מחסרי חוליות, נבלות וחטיפת מזון מעופות קטנים מהם.

השחפים הם מונוגמיים וחיים עם בן זוג קבוע בעונת הרבייה. הם מקננים בקבוצות מה שמסייע להבריח טורפים.

## מינים
* שחף לבן-עין (*Ichthyaetus leucophthalmus*)
* שחף כהה (*Ichthyaetus hemprichii*)
* שחף עיטי (*Ichthyaetus ichthyaetus*)
* שחף אדום-מקור (*Ichthyaetus audouinii*)
* שחף שחור-ראש (*Ichthyaetus melanocephalus*)
* *Ichthyaetus relictus*

## קישורים חיצוניים

קטגוריה:בעלי חיים שתוארו ב-1829
קטגוריה:טקסונים שתוארו בידי יוהאן יקוב קאופ
קטגוריה:שחפיים
ריכרד פון שוורין

**ריכרד פון שוורין** (בגרמנית: **Richard von Schwerin**; 24 במאי 1892 – 23 ביולי 1951) היה מפקד בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
פון שוורין נולד ב-24 במאי 1892 בפיטשנדורפסוורדר, והיה אחיו של גרהרד פון שוורין. בשנת 1910 התגייס לצבא הגרמני הקיסרי, ולחם בשורותיו במלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, עיטור בית הוהנצולרן עם חרבות, וצלב הכבוד של מלחמת העולם 1914/1918.

לאחר המלחמה הצטרף פון שוורין לרייכסווהר, ומילא בו תפקידי פיקוד ומטה. ב-1 באפריל 1924 הוא הועלה לדרגת אובר-לויטננט, וב-1 בפברואר 1929 הוא הועלה לדרגת האופטמן. ב-1 במרץ 1937 הוא הועלה לדרגת אוברסט-לויטננט, וב-26 באוגוסט 1939 הוא מונה למפקד רגימנט הרגלים ה-212.

### מלחמת העולם השנייה
במהלך המערכה על צרפת ובמהלך מבצע ברברוסה לחם פון שוורין עם הרגימנט שבפיקודו כחלק מהדיוויזיה ה-79, וב-26 בדצמבר 1941 הוא קיבל את עיטור הצלב הגרמני בזהב. ב-14 בינואר 1942 מונה פון שוורין למפקד הדיוויזיה ה-79, ובקיץ 1942 לחמה הדיוויזיה במבצע מקרה כחול כחלק מהקורפוס ה-17 במסגרת הארמייה השישית. לאחר מכן לחמה הדיוויזיה בקרב סטלינגרד במסגרת הקורפוס ה-51, וב-31 בינואר 1943 הושמדה הדיוויזיה יחד עם כל הכוחות שהיו בכיס הדרומי, ושרידיה נלקחו לשבי, אולם פון שוורין הוטס אל מחוץ לכיתור ב-9 בינואר.

ב-1 באפריל 1943 הקים פון שוורין את הדיוויזיה מחדש, וב-1 באוקטובר אותה שנה הוא מונה למפקד הדיוויזיה ה-189. ב-24 בנובמבר 1944 הוא מונה למפקד הדיוויזיה ה-172, ובאפריל 1945 הוא מונה למפקד דיוויזיית התחלופה ה-617, עליה פיקד עד סוף המלחמה.

### לאחר המלחמה
ב-19 במרץ 1948 שוחרר פון שוורין מהשבי. לאחר שחרורו הוא התגורר בעיר דוברוק, עד למותו ב-23 ביולי 1951, והוא בן 59 שנים.

## קישורים חיצוניים
* ריכרד פון שוורין באתר dokumentenforum 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי עיטור בית הוהנצולרן
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מפקדים גרמנים בקרב סטלינגרד
קטגוריה:גרמנים שנולדו ב-1892
קטגוריה:גרמנים שנפטרו ב-1951
שחף כוזרי

**שחף כוזרי** (שם מדעי: *Larus cachinnans*) הוא מין עוף מים ממשפחת השחפיים מהסוג שחף. משמעות שמו המדעי: "השחף הצוחק", עקב קולו הגבוה המזכיר צחוק.
## מאפיינים
זהו שחף גדול באורך 56–68 סנטימטר, מוטת כנפיים באורך 137–155 סנטימטר ומשקלו 680–1,590 גרם. לשחף מקור דק יחסית ומוצק בצבע צהוב ועם קצה אדום ובעל עין קטנה וכהה יחסית. הוא בעל כנפיים אפורות שקצותיהם שחורות ובעל זנב שחור, רגליים צהובות וקרומי שחייה ביניהם. השחפים דומים בין שני הזוויגים.

תפוצתו של שחף זה היא לאורך חופי הים הכספי והים השחור בגבולות אירופה ואסיה. הוא מתפשט מזרחה למזרח אסיה ועד סין ומערבה למרכז אירופה בפולין ומזרח גרמניה ולעיתים נודד דרומה לעבר ים סוף והמפרץ הפרסי או לעבר צפון אירופה ואפילו עד בריטניה. נמצא לאורך חופים ומזחים ולעיתים יימצא גם בערים. ניתן לומר, שיחסית לשחפים אחרים הוא "יבשתי".  

שחפים אלה מקננים על קרקע מישורית. הקן עשוי עשבים וצמחייה, בו מוטלות 2–3 ביצים, הבוקעות תוך חודש. שחפים אלה הם אוכלי כל, אך ניזונים בעיקר מנבלות ובעלי חיים קטנים. הם יאכלו דגים, חרקים, זוחלים קטנים ואפילו מכרסמים המצויים באזור.

## תת-מינים
* *Larus cachinnans barabensis*
* *Larus cachinnans cachinnans*
* *Larus cachinnans mongolicus*

## קישורים חיצוניים

## הערות שוליים

קטגוריה:בעלי חיים שתוארו ב-1811
קטגוריה:טקסונים שתוארו בידי פטר סימון פאלאס
קטגוריה:שחפיים
קטגוריה:טורקיה: עופות
קטגוריה:בעלי חיים בים הכספי
סטרנולה

**סטרנולה** (שם מדעי: *Sternula*) היא סוג של עופות ימיים ממשפחת השחפיתיים הקרוב לסוג שחפית. שחפיות אלו חיות לאורך החופים הטרופיים ומעופפות בקבוצות בחיפוש אחרי דגים בים. בסוג יש 7 מינים שחלקם לעיתים נמצאים בתת-מינים אחרים.

אלו שחפיות קטנות שמזכירות את בני הסוג שחפית, אך בעלות מקור צהוב וארוך יחסית והן נמוכות וקטנות בהרבה. הן חיות רק בדרום אסיה ובאפריקה ומגיעות גם לישראל.

## מינים
*שחפית גמדית (*Sternula albifrons*)
* שחפית ננסית *(Sternula antillarum*)
* *Sternula balaenarum*
* *Sternula lorata*
* *Sternula nereis*
*שחפית דרומית (*Sternula saundersi*)
* *Sternula superciliaris*

## קישורים חיצוניים

קטגוריה:בעלי חיים שתוארו ב-1822
קטגוריה:טקסונים שתוארו בידי פרידריך בויה
קטגוריה:שחפיתיים
טיילור ניקולס

**סיסיל טיילור ניקולס** (באנגלית: **Taylor Nichols**; נולד ב-3 במרץ 1959) הוא שחקן קולנוע וטלוויזיה אמריקאי.

## ביוגרפיה
הוא נולד במרץ 1959 בעיר לואיוויל שבקנטקי. הוא החל במשחק מאז 1990 בסרט הדרמה המצליח "Metropolitan", מאת וויט סטילמאן. בסרט הוא תיפקד כצ'ארלי בלאק. הוא כיכב גם בעוד מסרטיו של סטילמאן כמו "Barcelona" מ-1994 וימי הדיסקו האחרונים מ-1998 לצידו של השחקן השותף כריס ייגמן.

לאחר מכן שיחק במספר סרטים, לרוב כשחקן משני, בין השאר בקונגו בתור ג'פרי וימס, הנשיא מאוהב של רוב ריינר בתור סטו, חדר לחץ משנת 2000 ובסרט פארק היורה 3 בו שיחק את מארק דגלר, בעלה של אלי סאטלר (לורה דרן), בשנת 2001. הוא הופיע לאחר מכן בסרט הפשע משנת 2007, אוויר לנשימה בתור אביה של סורו (שרה מישל גלר). ב-2011 שיחק בסרט "עלמות במצוקה" לצד גרטה גרוויג. לאחר מכן הופיע בשנת 2017 בסרט "Chappaquiddick", העוסק בפרשת צ'פקווידיק, בתפקיד המשפטן האמריקאי טד סורנסן. לצד הופעות בקולנוע הוא גם הופיע במספר סדרות טלוויזיה כמו: רצח במשיכת קולמוס, עיקר החדשות, שיקגו הופ, המשפט של איימי, CSI ובמחשבות פליליות.

## חיים אישיים
מאז 1995 למרגריטה דה אגיליאור ולהם שתי בנות.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת מישיגן
קטגוריה:אמריקאים שנולדו ב-1959
שחף אפרורי

**שַׁחַף אַפְרוּרִי** (שם מדעי: *Larus canus*) הוא מין שחף ממשפחת השחפיים החי לאורך הימים של צפון אסיה, צפון אירופה וצפונה של אמריקה הצפונית. בחורפים הוא נודד דרומה יותר, ולעיתים מגיע לישראל.
## מאפיינים
אורך השחף 40–46 סנטימטר, מוטת כנפיו 90–130 ס"מ ומשקלו 290–600 גרם. השחף בעל גוף קטן יחסית בצבע לבן עם כנפיים אפורות עם קצוות שחורות והן רחבות יחסית לשחף, רגליים ומקור צהובים עם קצה ירקרק וסביב הקצה טבעת קטנה שחורה. אין הבדלים גדולים בין הזכרים לנקבות.

שחף זה מעופף לאורך מקווי מים גדולים כמו ימים או בביצות בלהקות של 2–320 פרטים רעשנים ותוקפניים. הוא אוכל-כול הניזון משיירים, נבלות ומדגים וחיות אחרות שהוא לוכד. האוכלוסייה העולמית של שחפים אלה נאמדת במעל מיליון פרטים בוגרים ש-90% מהם חיים באירופה. באלסקה האוכלוסיות הקטנות ביותר שמהוות 10,000 פרטים.

## תת-מינים
* *Larus canus canus*
* *Larus canus heinei*
* *Larus canus kamtschatschensis*
* *Larus canus brachyrhynchus*

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:שחפיים
קטגוריה:ארץ ישראל: שחפיים
קטגוריה:בעלי חיים שתוארו ב-1758
אריך מגנוס

**אריך מגנוס** (בגרמנית: **Erich Magnus**; 31 ביולי 1892 – 6 באוגוסט 1979) היה גנרל בוורמאכט במהלך מלחמת העולם השנייה.

## ביוגרפיה
### קריירה מוקדמת
מגנוס נולד ב-31 ביולי 1892 בדנציג, ובשנת 1911 הוא התגייס לצבא הקיסרות הגרמנית, והצטרף לרגימנט הרגלים ה-128, עמו לחם במהלך מלחמת העולם הראשונה. לאחר המלחמה הצטרף מגנוס לרייכסווהר, ומילא בו תפקידי פיקוד ומטה. ב-1 במרץ 1937 הוא הועלה לדרגת אוברסט לוטננט, וב-1 בדצמבר אותה שנה הוא מונה למפקד הגדוד ה-3 ברגימנט הרגלים ה-12.

### מלחמת העולם השנייה
במהלך המערכה בפולין לחם מגנוס עם גדודו כחלק מהדיוויזיה ה-31, וב-25 באוקטובר 1939 הוא מונה למפקד רגימנט רגלים. ב-1 במרץ 1940 הוא הועלה לדרגת אוברסט, ובמהלך המערכה על צרפת ומבצע ברברוסה לחם עם הרגימנט שבפיקודו. ב-1 באוקטובר 1942 הוא הועלה לדרגת גנרל-מיור, וב-1 בנובמבר מונה למפקד הדיוויזיה ה-389. הדיוויזיה לחמה בקרב סטלינגרד כחלק מהקורפוס ה-51, וב-19 בינואר 1943 פרש מגנוס מתפקידו בעקבות מחלה, אולם נשאר בסטלינגרד, וב-31 בינואר נלקח בשבי הצבא האדום.

### לאחר המלחמה
ב-6 באוקטובר 1955 שוחרר מגנוס מהשבי, ולאחר שחרורו מהשבי חי בגרמניה המערבית, עד למותו ב-6 באוגוסט 1979.

## קישורים חיצוניים
* אריך מגנוס באתר feldgrau 
* תמונתו של אריך מגנוס מקרב סטלינגרד

קטגוריה:גנרלים בוורמאכט
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מפקדים גרמנים בקרב סטלינגרד
קטגוריה:מעוטרי צלב הברזל
קטגוריה:מעוטרי עיטור בית הוהנצולרן
קטגוריה:ילידי 1892
קטגוריה:גרמנים שנפטרו ב-1979
גמטופור

[ממוזער|גמטופור של [טחבי עלים|טחב עלים מהסוג Physcomitrella]]
**גמטופור** הוא הלחם בסיסים של שתי מילים מיוונית עתיקה:  γαμετή (גמטה - תא הרבייה) ו-Φορά (פור - לשאת), כלומר האיבר הנושא את תא הרבייה. בטחבי-עלים ובשרכים הגמטופור הוא האיבר הנושא את הארכגוניום ואת האנטרידיום. במידה והארכגוניום והאנטרידיום נמצאים על אותו צמח אז הוא יקרא "חד-ביתי" (Monoicous) ואם הם יהיו אך ורק על פרטים נפרדים אז הצמח יקרא "דו-ביתי" (Dioicous).

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קצרמר בוטניקה
קטגוריה:מורפולוגיה של צמחים
סטפני בראון טרפטון

**סטפני בראון טרפטון** (באנגלית: **Stephanie Brown Trafton**; נולדה ב-1 בדצמבר 1979) היא אתלטית אמריקאית, אלופה אולימפית (בייג'ינג 2008) ו-3 פעמים אלופת ארצות הברית (2009, 2011 ו-2012) בזריקת דיסקוס.

## ביוגרפיה
בראון טרפטון נולדה וגדלה בסן לואיס אוביספו, קליפורניה.

### 2004
באולימפיאדת אתונה (2004) סיימה בראון טרפטון במקום 22 בזריקת דיסקוס בתוצאה של 58.54 מטר ולא עלתה לשלב הגמר.

### 2008
#### אלופה אולימפית
באולימפיאדת בייג'ינג (2008) זכתה בראון טרפטון במדליית זהב בזריקת דיסקוס בתוצאה של 64.74 מטר אותה קבעה כבר בניסיון הראשון, לפני יארליס באריוס מקובה (63.64 מטר), שבספטמבר 2016 נלקחה ממנה מדליית הכסף שבה זכתה בשל שימוש בחומרים אסורים והוענקה לאולנה אנטונובה מאוקראינה (62.59 מטר) ומדליית הארד הוענקה לסונג אימין מסין (62.20 מטר). גם בשלב המוקדמות היא קבעה את התוצאה הטובה מבין הספורטאיות (62.77 מטר) ועלתה ראשונה לשלב הגמר.

### 2009
בתחרות שנערכה בסן מטאו, קליפורניה ב-24 במאי 2009 היא קבעה את תוצאת השנה בעולם בזריקת דיסקוס של 66.21 מטר. באליפות העולם שנערכה בברלין, גרמניה ב-21 באוגוסט היא סיימה במקום 12 בתוצאה של 58.53 מטר אותה קבעה בניסיון הראשון. בשלב המוקדמות היא זרקה למרחק של 61.23 מטר ועלתה מהמקום ה-11.

### 2011
באליפות העולם שנערכה בטגו, קוריאה הדרומית ב-28 באוגוסט 2011 היא סיימה במקום חמישי בתוצאה של 63.85 מטר אותה קבעה בניסיון הרביעי.

### 2012
באולימפיאדת לונדון (2012) סיימה בראון טרפטון במקום שביעי בזריקת דיסקוס בתוצאה של 63.01 מטר אותה קבעה בניסיון הראשון ולא הצליחה להגן על תוארה. בשלב המוקדמות היא קבעה תוצאה של 64.89 מטר.

## שיאים אישיים
### אצטדיון
* זריקת דיסקוס: 67.74 מטר (2012)
* הדיפת כדור ברזל: 17.86 מטר (2004)

### אולם
* הדיפת כדור ברזל: 17.86 מטר (2004)

## קישורים חיצוניים

קטגוריה:אתלטיות באולימפיאדת אתונה (2004)
קטגוריה:אתלטיות באולימפיאדת בייג'ינג (2008)
קטגוריה:אלופות אולימפיות: זריקת דיסקוס
קטגוריה:אלופות אולימפיות אמריקאיות: אתלטיקה
קטגוריה:אתלטיות אמריקאיות באולימפיאדת לונדון (2012)
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
פורום ולדאי

**פורום ולדאי** (ברוסית: **Междунаро́дный дискуссио́нный клуб «Валда́й»**, מילולית: מועדון הדיונים הבינלאומי "ולדאי") הוא פורום בינלאומי להחלפת דעות בנושאי אסטרטגיה ומדיניות חוץ, שהוקם ב-2004 בנובגורוד. בשנים הבאות הוא נערך במקומות שונים ברוסיה ובהם מוסקבה, קאזאן, רוסטוב על הדון, יקוטסק, קלוגה, סנקט פטרבורג וסוצ'י.

שם המועדון נובע משם המקום שבו התקיים הכנס הראשון, ליד אגם ולדאי. המטרות העיקריות של המועדון הן להוות במה לדיון בינלאומי וקידום דו-שיח בין מומחים, פוליטיקאים, אישי ציבור ועיתונאים ולנהל דיון בנושאים אקטואליים בתחום של יחסים בינלאומיים, פוליטיקה, כלכלה, ביטחון, אנרגיה, תוך ניסיון לחזות את המפתח למגמות ותהליכים בסדר העולמי של המאה ה-21.

במשך שנות קיומו של הפורום נטלו בו חלק יותר מ-1,000 נציגים של הקהילה המדעית הבינלאומית מ-63 מדינות. אלה כוללים פרופסורים מן האוניברסיטאות ומכוני המחקר הגדולים בתחומי יחסים בינלאומיים מאוניברסיטאות ובהן הרווארד, קולומביה, ג'ורג'טאון, סטנפורד, קרלטון, לונדון, קהיר, טהראן, מזרח סין, טוקיו, תל אביב, מסינה, אוניברסיטת ג'ונס הופקינס, בית הספר לכלכלה בלונדון, קינגס קולג' וסורבון.

מושב מיוחד של המועדון נערך גם בשולי הפורום הכלכלי הבינלאומי בסנקט פטרבורג.

בין משתתפי הפורום היו פוליטיקאים בכירים, מומחים, אנשי ציבור ואנשי תרבות מרוסיה וממדינות אחרות. את רוסיה ייצגו סרגיי איבנוב, ויאצ'סלב וולודין, דמיטרי מדבדב, איגור שובאלוב, סרגיי לברוב, סרגיי שויגו, ראש עיריית מוסקבה סרגיי סוביאנין ואחרים. בין הזרים שהשתתפו: וולפגנג שיסל, רומנו פרודי, דומיניק דה וילפן, מוסטפא ברגותי, פרנסואה פיון, שלמה בן-עמי, פרנקו פרטיני, רוברט סקידלסקי, ואצלב קלאוס ועוד רבים אחרים. מדי שנה באופן מסורתי בפגישות הפורום נוכח נשיא רוסיה ולדימיר פוטין.

בשנת 2014, לאחר הכניסה לעשור השני של קיומו, המועדון שינה את ייעודו ונועד לספר לעולם אודות רוסיה, ובכך שונה סדר היום של הפורום, ובמסגרתו נערך מחקר של המצב ברוסיה תוך הערכת הבעיות העולמיות בענייני כלכלה ומדינה. מאז הוא שותף לתעמולה הרוסית. בשנת 2023 הוטלו על הפורום סנקציות על ידי אוקראינה וקנדה עקב מלחמת אוקראינה–רוסיה.

## ראו גם
*נאום פוטין בפורום ולדאי (2014)
## קישורים חיצוניים

* 

* ValdaiClub.Com

## הערות שוליים

קטגוריה:רוסיה: פוליטיקה
קטגוריה:רוסיה: ארגונים
צומת השרון (מקומון)

**צומת השרון** הוא מקומון שיוצא לאור באזור השרון, בשלוש מהדורות: "צומת השרון הרצליה", "צומת השרון כפר סבא" ו"צומת השרון רעננה".

## היסטוריה
"צומת השרון" נוסד בשנת 1982 על ידי רשת שוקן, ועורכו הראשון ומייסדו בפועל היה משה אלון. בשנת 2000 הופץ יחד עם העיתון "ידיעות אחרונות" למנויים באזור השרון, מאחר שבאותה עת לידיעות אחרונות לא היה מקומון באזור זה.

בשנת 2007, במסגרת תוכנית ההתייעלות ומיתוג מחדש של רשת שוקן, שונו שמות העיתונים ל"העיר - הרצליה", ל"העיר - כפר סבא" ו"העיר - רעננה". לאחר זמן קצר המיתוג מחדש בוטל והעיתון חזר לשם "צומת השרון".

עם הכתבים בעיתון במהלך השנים נמנו: דן חמיצר, עמיקם רוטמן, משה אלון, אמירה לם, יפה גליק גיל ריבה, דרור פויר, אורלי בויום, יאיר רוה, זאב ענר, גדי שמשון, משה מנשהוף, אמנון נבות, צחי בוקששתר, רשף לוי, קמי ברץ ואהוד עין-גיל.

## ראו גם
* רשת שוקן
* כל העיר
* העיר

## קישורים חיצוניים
* 
* 
* 
* צומת השרון כפר סבא באתר עיתונות יהודית היסטורית
* צומת השרון הרצליה באתר עיתונות יהודית היסטורית
* צומת השרון רעננה באתר עיתונות יהודית היסטורית

## הערות שוליים

קטגוריה:ישראל: שבועונים
קטגוריה:רשת שוקן
קטגוריה:מקומונים
קטגוריה:מקומונים דיגיטליים
גל הויברגר

**גל הויברגר** (נולד ב-11 באוגוסט 1971) הוא שחקן ישראלי.

## ביוגרפיה
הויברגר נולד וגדל בתל אביב, ולמד משחק בבית הספר ניסן נתיב. בעל תואר שני במשפטים.

ב-1992 שיחק בסרט "חסד מופלא". בין 1995 ל-2005 היה שחקן קבוע בתיאטרון חיפה. ב-1999 השתתף בסדרה "האישה באפור" בערוץ 1, וב-2003 הופיע במחזה "הטיהור". ב-2005 גילם סגן בסרט הישראלי-צרפתי "תחיה ותהיה". ב-2011 שיחק בסרט "השוטר", וב-2015 גילם חוקר שב"כ בסדרה "המדרשה".

הויברגר נשוי למיכל הויברגר ואב לשני בנים. אחיו הגדול היה השחקן רמי הויברגר.

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1971
קטגוריה:שחקני תיאטרון ישראלים
NGC 4214

**NGC 4214** (נקראה גם **NGC 4228**, ככל הנראה בעקבות זיהוי שגוי שלה כגלקסיה נוספת) היא גלקסיה לא-סדורה ננסית, דומה לענני מגלן, בקבוצת הכוכבים כלבי ציד, הנמצאת במרחק של כ-9.7 מיליון שנות אור ממערכת השמש ושייכת לקבוצת M94.

מבין הגלקסיות שבקבוצה, זאת אחת הגלקסיות הקרובות ביותר לקבוצה המקומית, כך שהיא נמצאת בחזית הקבוצה.

## היסטוריה
לגלקסיה בהירות מדרגה סביב 9.9 והיא התגלתה ב-24 באפריל 1785 על ידי האסטרונום ויליאם הרשל, שהכניס אותה לרשימת הערפיליות שפרסם בשנת 1789 תחת הציון **I.95**, ותיאר אותה כבהירה למדי, גדולה למדי ומאורכת בכיוון צפון־מערב - דרום־מזרח ועם מרכז בהיר יותר משוליה. בנו, ג'ון הרשל, צפה בה גם כן והכניס אותה לקטלוג הערפיליות שפרסם בשנת 1833 תחת הציון **1146** כשהיא מתוארת כבהירה, גדולה, מתבהרת בהדרגה בכיוון המרכז ועם גרעין כפול, והוא גם הוסיף שרטוט שלה. באותו הקטלוג הוא ציין ערפילית נוספת שהתגלתה על ידיו במרחק של כ-8.5 דקות קשת ממזרח לערפילית שגילה אביו והוא נתן לה את הציון **1157** ותיאר אותה כעמומה מאוד, גדולה, עגולה ומתבהרת בהדרגה בכיוון מרכזה. הוא כלל את שתי הערפיליות בקטלוג הכללי של ערפיליות וצבירי כוכבים שפרסם בשנת 1864 תחת הציונים **GC 2804** ו-**GC 2818** בהתאמה. בשנת 1888 ג'ון דרייר הכניס את שתיהן לקטלוג הכללי החדש תחת הציונים NGC 4214 ו-NGC 4228 כאשר הראשונה מתוארת כבהירה למדי, גדולה למדי, מאורכת ולא סדורה עם גרעין כפול, והשנייה כעמומה מאוד, גדולה, עגולה ומתבהרת בהדרגה בכיוון המרכז, בתוספת הערה שהוא לא הצליח לזהות אותה וייתכן שמדובר למעשה ב-NGC 4214. כיום מקובל להניח שאכן NGC 4214 ו-NGC 4228 הן אותה הגלקסיה.

## תצפית
הגלקסיה נמצאת כ-6 מעלות מדרום-מערב לכוכב β בכלבי ציד וכ-8.3 מעלות ממערב-דרום-מערב לכוכב קור קרולי. כמעלה וחצי מצפון לה נמצאת NGC 4244 וכ-3.5 מעלות מדרום-מזרח לה נמצאת NGC 4395, שתיהן גלקסיות ששייכות גם כן לקבוצת M94.

## תכונות
אורכה הזוויתי של NGC 4244 הוא כ-8.5 דקות קשת שממרחקה שקול לקוטר של כ-24,000 שנות אור, כרבע מהקוטר של שביל החלב. מסתה מוערכת בכ- מסות שמש, כחצי אחוז ממסת שביל החלב, כאשר כשליש ממסתה או כ- מסות שמש מורכבים ממסת הכוכבים שבה, ומסת המימן החופשי שבה היא כחצי מכך, כ מסות שמש. שאר המסה, כ-50%, היא של חומר אפל שטיבו אינו ידוע. למרות שכוכבי הגלקסיה הם זקנים יחסית וגילם של כשלושה רבעים מהם הוא למעלה מ-8 מיליארד שנים, בגלקסיה מתרחשת במאה מיליון השנים האחרונות עלייה בקצב יצירת הכוכבים כך שיש בגלקסיה גם אוכלוסייה צעירה של כוכבים חמים ומסיביים עם מסה שמגיעה לעשרות מסות שמש, ביניהם יש מאות כוכבי וולף-ראייה. יצירת הכוכבים החדשים מתרכזת באזורים שבהם נוצרים צבירי כוכבים צעירים עם מתכתיות של כשליש מהמתכתיות של השמש, לעומת מתכתיות נמוכה מאוד של כ-2.5% מהמתכתיות של השמש בשאר חלקי הגלקסיה שבה אוכלוסיית הכוכבים זקנה בהרבה. בשנת 1954 זוהתה בגלקסיה סופרנובה מסוג I שהגיעה בשיאה לבהירות מדרגה 9, כלומר דומה לבהירותה של כל הגלקסיה.

## קישורים חיצוניים

* 

## הערות שוליים

קטגוריה:גלקסיות לא-סדורות ננסיות
קטגוריה:קבוצת הכוכבים כלבי ציד
קטגוריה:קבוצת M94
קטגוריה:הקטלוג הכללי החדש
חוליו אוסקר מצ'וסו

**חוליו אוסקר מצ'וסו** (באנגלית: **Julio Oscar Mechoso**; 31 במאי 1955 - 25 בנובמבר 2017) היה שחקן אמריקאי-קובני. הוא שימש בעיקר כשחקן אופי בסרטים בהם השתתף.

## ביוגרפיה
מצ'וסו נולד ב-31 במאי 1955 במטנזאס, קובה, והיגר בגיל צעיר למיאמי, פלורידה.  

## קריירה
הסרט הראשון בו השתתף היה סרט הקומדיה הדומיניקני "Guaguasi" משנת 1983. 

ב-1986 שיחק בסרט נווט מכוכב אחר בתור האנגר גארד. לאחר שנתיים שיחק בסרט החמישי בסרטי הקומדיה האמריקאים: תרגיל לשוטרים מתחילים מאת אלאן מיירסון.

ב-1990 שיחק בסרט הפשע במלכודת התשוקה. שנתיים לאחר מכן שיחק בקומדיה צעצועים של בארי לוינסון בתור קורטז. 

ב-1994 הופיע בסדרה "סיינפלד" בתור לואיס, וגילם את הקטור בסדרת הדרמה הרפואית "בירדלנד" של רשת ABC שירדה מהאוויר לאחר עונה אחת, ושיחק בסרט הפשע "חיבור מת" לצד מייקל מדסן. ב-1995 שיחק בסרט "בחורים רעים" של מייקל ביי בתור הבלש רואיז, ובסרט האקשן הטלוויזיוני "זומאן" לצד לואיס גוסט ג'וניור. ב-1996 שיחק בסרט הדרמה "ים של חברים" של רידלי סקוט.

ב-2001 שיחק בסרטו של ג'ו ג'ונסטון בסרט השלישי בסדרה "פארק היורה" בתור בעלי חברת הצניחה אנריקה קרדוסו.    

בשנת 2002 שיחק בסרט הדרמה "קן פארק" בתור אביה של פיצ'ס, בקומדיה "מתוקה" בכיכובה של כריסטינה ריצ'י, בסרט "תא טלפון" של ג'ואל שומאכר וגילם את התפקיד הראשי בסיטקום "ברכות מטוסון" ברשת The WB בתור חואקין, אב המשפחה.   

ב-2003 שיחק בסרט "המהמרים" לצד ג'וני גאלקי. בשנת 2004 ביצע הופעת אורח בסדרה "קארן סיסקו" (אנ') ברשת ABC.   

בשנת 2005 שיחק בסרט ההרפתקאות "האגדה של זורו" בתור האב פליפה והשתתף בסדרה "הלוחשת לרוחות". בשנת 2006 שיחק בסרט "קובה סיפור אהבה" של השחקן אנדי גרסיה המבוסס על המהפכה הקובנית ובסרט "מיס סנשיין הקטנה" של ג'ונתן דייטון וואלרי פאריס. 

בשנת 2007 שיחק בסרט האימה "פלאנט טרור" של רוברט רודריגז בתור רומיי, בסרט הקומדיה "הצעד הטוב שלה", ושיחק בסרט "רייס: צייד הדמים". שנתיים לאחר מכן, ב-2009 הופיע בסדרה "ניפ/טאק" כד"ר האנס, ושיחק בקומדיה הטלוויזיונית "התחנה" שביים בן סטילר.  

בשנת 2010 הופיע בתפקיד אורח בסדרה "המפץ הגדול" ובשנת 2011 התארח בסדרת הפנטזיה לנוער "המכשפים מוויברלי פלייס" ששודרה בערוץ דיסני. 

לאחר מכן השתתף בשנת 2014 בסרט הדרמה "עוגה" בכיכובה של ג'ניפר אניסטון בתור ד"ר מאטה, ושיחק בסדרת הדרמה "מטאדור" בתור חאבי סנדובל, בכיכובו של גבריאל לונה.  

בשנת 2016 השתתף בסרט הרומנטי-קומי של וורן בייטי "יוצא מן הכלל" בתור נשיא ניקרגואה, לואיז דיבייל. בשנה שלאחר מכן השתתף בסרטו האחרון "Inheritance".

### מותו
הוא נפטר בביתו בברבנק, קליפורניה ב-2017 מהתקף לב בגיל 62.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:מהגרים מקובה לארצות הברית
קטגוריה:אמריקאים שנולדו ב-1955
קטגוריה:אמריקאים שנפטרו ב-2017
יעקב בן חיים אבן אדוניהו

**יעקב בן חיים בן יצחק אבן אדוניהו**, או **יעקב בן חיים** (1470–לפני 1538), היה מומחה לנוסח המסורה והגהות המסורה על התנ"ך, וכן מדפיס עברי.

## קורות חיים
בן חיים נולד בתוניס (לכן לפעמים נקרא התוניסי) למשפחה יהודית, אך בגיל צעיר ברח משם לאיטליה בפתח המאה ה-16 בשל רדיפות שאירעו בתוניס. תחילה התיישב ברומא ובפירנצה, ולאחר מכן קבע את מקומו בוונציה, שם הפך למגיה בבית הדפוס העברי המפורסם של דניאל בומברג.

בשלב מאוחר של חייו בן חיים המיר את דתו לנצרות, (וייתכן שהמשיך במלאכות הדפוס, אך בשם נוצרי חדש). הוא נודע בעיקר בשל תרומתו בהדפסת המהדורה השנייה (1524–1525) של המקראות גדולות על התורה, כשהוא מוסיף את הגהות המסורה עם הקדמה פרי עטו הדנה במסורה, בהבדלי קרי וכתיב, ובהבדלים בין נוסח המסורה לנוסחים של פסוקים המופיעים אצל בעלי התלמוד. פרק ההקדמה הזה של יעקב בן חיים לתנ"ך תורגם ללטינית על ידי Claude Capellus בשנת 1667, ולשפה האנגלית בשנת 1865.

חרף דברי גנות עוקצניים על המרת דתו, הביע אליהו בחור הערכה לעבודתו של יעקב בן חיים בהדפסת נוסח המסורה. בחור שיבח מאוד את יופייה וסידורה של מהדורת מקראות גדולות שיעקב בן חיים צירף אליה את נוסח המסורה, אך מתח ביקורת נוקבת על טעויותיו בקביעת הנוסח.

יעקב בן חיים כתב מחקר נוסף על התרגומים היהודיים של המקרא לארמית, וגם חיבור זה צורף למהדורות התנ"ך בנות הזמן (1527, 1543). הוא גם פרסם קטעים מתוך ספר דרכי הניקוד והנגינות של משה מלונדריש.

בעבודתו בדפוס ונציה אצל דניאל בומברג, הגיה יעקב בן חיים מהדורות דפוס ראשון לכמה חיבורי יסוד של ארון הספרים התורני: תלמוד ירושלמי (1523), משנה תורה להרמב"ם, וחיבורים נוספים.

## קישורים חיצוניים
* .
* יצחק ש' פנקובר, **[https://huji.primo.exlibrisgroup.com/discovery/delivery/972HUJI_INST:972HUJI_V1/12275779810003701?lang=he יעקב בן חיים וצמיחת מהדורת המקראות הגדולות]**, חיבור לשם קבלת דוקטור לפילוסופיה, 2 כרכים, האוניברסיטה העברית, תמוז תשמ"ב
* 
* יעקב שמואל שפיגל, '''מפעלו של יעקב חיים ן' אדוניהו והיחס אליו''', בתוך ספרו: עמודים בתולדות הספר העברי - בשערי הדפוס, ירושלים תשע"ד, עמ' 198-192; זמין באתר ספריית אסיף

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מדקדקי העברית בימי הביניים
קטגוריה:יהודים שהתנצרו
קטגוריה:מסורה
קטגוריה:מדפיסים עבריים
קטגוריה:הרפובליקה של ונציה: אישים
קטגוריה:יהודים תוניסאים
קטגוריה:בלשנים ולשונאים יהודים איטלקים
קטגוריה:ילידי 1470
קטגוריה:יהודי איטליה במאה ה-16
מארק הרליק

**מרקוס פרנק (מארק) הרליק** (באנגלית: **Marcus Frank "Mark" Harelik**; נולד ב-5 ביוני 1951) הוא שחקן קולנוע, טלוויזיה ותיאטרון ומחזאי יהודי-אמריקאי.

## ביוגרפיה
הרליק נולד בעיר המילטון שבטקסס. 

ב-1987 עבר ללוס אנג'לס. בשנת 1990, הופיע לראשונה בקולנוע בסרט הקומדיה "A Gnome Named Gnorm" בתור בלש. ב-1994, דיבב את דמותו של לורד רוג'רס בסרט "סוד הממלכה הקסומה". בשנת 1997, שיחק את דמותו של מילוס בסדרה "סיינפלד". ב-1998, שיחק ב"מסע בין כוכבים: וויאג'ר". 

ב-1999 שיחק בקומדיה השחורה "בחירות או לא להיות" וגילם את מנחה הטלוויזיה הידוע מייק וולאס בסרט הטלוויזיה "Hefner: Unauthorized". 

ב-2001 השתתף בסרט המדע הבדיוני "פארק היורה 3" בתור בן הילברנד, בן זוגה של אמנדה קירבי (טיה ליאוני) והוא הופיע רק בפתיחה.
ב-2004 השתתף בקומדיה "Eulogy" בתור ברט. ב-2006, שיחק בסרט "והזוכה הוא..." והתארח בפרק בסדרה "האנטומיה של גריי".
בין השנים 2007–2008, שיחק ב"המפץ הגדול", את דמותו של ד"ר אריק גייבלהאוזר.

בשנת 2010, שיחק את דמותו של הרופא בסדרה "שובר שורות".
ב-2013 שיחק בסרט "42", המבוסס על חיי שחקן הבייסבול ג'קי רובינסון, השחקן השחור הראשון בקבוצה MLB.
-2015 שיחק בסרט "טרומבו" בכיכובו של בריאן קראנסטון, ובסרט "זה לא מצחיק". בנוסף, התארח בסדרת הטלוויזיה "הנותרים". 

בין השנים 2016–2019, שיחק את דמותו של אלוהים בסדרה "פריצ'ר".

ב-2017 שיחק בדרמת הספורט "קרב המינים", מאת צמד הבמאים ג'ונתן דייטון וואלרי פאריס, בתפקיד שחקן הבייסבול האנק גרינברג. 

בשנת 2018, שיחק את דמותו של גורדון בסדרה "קאסל רוק". 

ב-2019, התארח בשני בפרקים בסדרה "תוכנית הבוקר" בכיכובן של ג'ניפר אניסטון וריס וית'רספון.

בשנת 2024 גילם את ליאם ריינולדס בסדרה "בחזקת חף מפשע". 

בשנת 2026 גילם את דוקטור הירולוק בסדרה "ווואן פיס (לייב אקשן)". 

בנוסף הוא השתתף במספר סדרות טלוויזיה: "ויל וגרייס", "NCIS", "ילד פוגש עולם", "בונז", "חופשי על הבר","כנפיים" "אנג'ל", ו"להתעורר".

בנוסף לשחקן קולנוע וטלוויזיה הוא גם שחקן תיאטרון ומחזאי. סבו היה יהודי-רוסי שהגיע ב-1909 לעיר גלווסטון, בטקסס והוא כתב מחזה על סבו בשם: "The Immigrant". מחזה זה עובד לסרט מוזיקלי באותו שם.

## חיים אישיים
הוא נשוי לשחקנית ספנסר קיידן, שעבדה בתיאטרון לצידו. לזוג יש ילד אחד.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:מחזאים אמריקאים
קטגוריה:אמריקאים שנולדו ב-1951
שנות ה-90 של המאה ה-13

**שנות ה-90 של המאה ה-13** היו העשור העשירי והאחרון של המאה ה-13, החלו ב־1 בינואר 1290 והסתיימו ב־31 בדצמבר 1299.

## אירועים בולטים בעולם

### מלחמה ופוליטיקה
#### מלחמות
[שמאל|ממוזער|150px|[המצור על עכו (1291)|המצור על עכו, בציורו של דומיניק פאפטי, מ-1840]]
* 1291 – המצור על עכו מסתיים בכיבוש העיר על ידי הממלוכים וגירוש הצלבנים מארץ ישראל.
* 11 בספטמבר 1297 – קרב גשר סטרלינג: הסקוטים תחת ויליאם ואלאס מביסים את האנגלים
* 1299 – הסקוטים מטילים מצור על טירת סטרלינג וכובשים אותה מידי האנגלים
* 1299 – המונגולים פושטים על סוריה וארץ ישראל

#### סכסוכים לאומיים ואזוריים
* 20 באפריל 1298 – מתחילות פרעות רינדפלייש בגרמניה, בטביחת קהילת ראטינגן

#### אירועים פוליטיים משמעותיים
[שמאל|ממוזער|300px|[גירוש יהודי אנגליה; איור ברשומת רוצ'סטר מ-1355.]]
* 1290 – גירוש יהודי אנגליה
*1291 – פינלנד מקבלת את הנצרות כדת רשמית
* 1 באוגוסט 1291 – שלושת הקנטונים הראשונים של שווייץ חותמים על ברית
* 14 באוגוסט 1291 – ספינתם של אחרוני הצלבנים בארץ ישראל מפליגה ממבצר עתלית
* 1291 – מדינת האפיפיור מכירה בעצמאותה של סן מרינו.
* 10 בנובמבר 1292 – ראדן ויג'אייה מכתיר עצמו לשליט ומייסד בכך את ממלכת מג'פהיט
* 7 ביולי 1294 – סלסטינוס החמישי מתמנה לאפיפיור
* 24 בדצמבר 1294 – בוניפקיוס השמיני נבחר לאפיפיור
* 1295 – השושלת האילח'אנית המונגולית השולטת באיראן מקבלת על עצמה את האסלאם, ומייסדה, מחמוד ע'אזאן , מתחיל תהליך של שיקום הדרגתי של מרכזי תרבות במערב אסיה, כחלק מתהליך ייצוב כללי של האזור. בשנים אלו עולות בהדרגה בירות תרבות חדשות כמו תבריז וסולטאניה.
* 1297 – בוניפקיוס השמיני מכריז על לואי התשיעי כקדוש
* 8 בינואר 1297 – מונקו זוכה בעצמאות
* 1299 – הוקמה האימפריה העות'מאנית.
* 1299 – הוקון החמישי מעביר את בירת נורווגיה מברגן לאוסלו
* 1299 – אדוארד הראשון מלך אנגליה מעניק צ'ארטר מלכותי לעיר האל
* 1299 – מושב המיטרופוליט של קייב מועבר לולדימיר

## כלכלה

* 1290 – ייסוד אוניברסיטת קוימברה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית
### אדריכלות
* 1294 – האדריכל ארנולפו די קמביו מתחיל בעבודת התכנון של קתדרלת סנטה מריה דל פיורה – ה"דואומו" של פירנצה. מתחילה גם בניית בזיליקת סנטה קרוצ'ה

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-13
שנות ה-80 של המאה ה-13

**שנות ה-80 של המאה ה-13** היו העשור התשיעי של המאה ה-13, החלו ב־1 בינואר 1280 והסתיימו ב־31 בדצמבר 1289.

## אירועים בולטים בעולם

### מלחמה ופוליטיקה
#### מלחמות
* 1281 – פלישה שנייה של המונגולים ליפן.
* 1285 – פלישה שנייה של המונגולים להונגריה.
* 1287 – מנורקה נכבשת על ידי הנוצרים.

#### סכסוכים לאומיים ואזוריים
* 30 במרץ 1282 – בסיציליה פורצת התקוממות עממית נגד המלך הצרפתי שארל ד'אנז'ו מלך נאפולי, אשר קיבלה את השם ערבית סיציליאנית

#### אירועים פוליטיים משמעותיים
## כלכלה

* 1284: מוצג בוונציה דוקט הזהב, שהפך במהרה למטבע הנפוץ בעולם.

## אסונות

* 14 בדצמבר 1287 – הצפה בהולנד שנגרמה מקריסת סכר הרגה למעלה מ-50,000 נפש

## התנקשויות, חיסולים, וניסיונות התנקשות

* 11 בדצמבר 1282 – אחרון מלכיה של ויילס, **[[ליוולין האחרון]]**, נהרג

## מדע וטכנולוגיה

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-13
שנות ה-70 של המאה ה-13

**שנות ה-70 של המאה ה-13** היו העשור השמיני של המאה ה-13, החלו ב-1 בינואר 1270 והסתיימו ב-31 בדצמבר 1279.

## אירועים בולטים בעולם

### מלחמה ופוליטיקה
#### מלחמות
[240px|ממוזער|[מסע הצלב השמיני]]
* 1270 - מסע הצלב השמיני. השתתפו כוחות מצרפת וממלכת סיציליה. הקרבות נערכו בתוניס והסתיימו ללא הצלחות מיוחדות.
* 8 באפריל 1271 - הסולטאן הממלוכי ביברס כובש את המבצר הצלבני קראק דה שבלייה
* 1272 - מסע הצלב התשיעי
* 20 בנובמבר 1274 - קרב בונאי, אחד מימי השיא של ניסיונות המונגולים בראשות קובלאי חאן לפלוש ליפן. הקרב מוכרע, למרות כוח מונגולי עדיף, לטובת היפנים, שמייחסים את הסופה שבלמה את ההתקדמות המונגולית לאל הרעם, ראיג'ין
* 1274 - פלישת מונגולים ליפן.

#### סכסוכים לאומיים ואזוריים
#### אירועים פוליטיים משמעותיים
* 1270 - השושלת הסולומונית עולה לשלטון באתיופיה
* 1271 - קובלאי חאן מכריז על יסוד שושלת יואן בסין.
* 7 במאי 1274 - פתיחת כינוס הקונציל השני של ליון. הכנסייה הקתולית דנה ב"שחרור" ארץ הקודש מן המוסלמים ובפילוג הכנסייה הנוצרית. הכנסייה מחליטה להעמיד מעשר כספים לטובת מסעות הצלב ועל מדיניות לפתרון הפילוג (שאינה מצליחה)
* 24 ביוני 1274 - בנורווגיה נכנס לתוקף קודקס החוקים שהגה המלך מגנוס השישי, הלנדסלוב. הקודקס הוא אוסף החוקים המשמעותי בסקנדינביה של ימי הביניים ומוסיף להשפיע על המערכת המשפטית במדינות האזור גם כיום
* 2 באוגוסט 1274 - שנתיים לאחר מותו של הנרי השלישי, מלך אנגליה, שב בנו אדוארד ממסע הצלב התשיעי ומוכתר רשמית כמלך אנגליה
* 12 באוגוסט 1274 - לאחר מותו של דוזונג עולה בנו בן הארבע גונג לשלטון כקיסר סין. הדבר מסמל את שקיעתה של שושלת סונג
* 21 באוגוסט 1274 - פיליפ השלישי, מלך צרפת נישא למארי מברבנט, אשתו השנייה
* נובמבר 1274 - הדיאט בנירנברג מחליט להורות על השבת כל האדמות שנלקחו על ידי המלכים השונים אחרי מותו של פרידריך השני, קיסר האימפריה הרומית הקדושה לרודולף הראשון, מלך גרמניה. כל המלכים מצייתים, למעט אוטקר השני, מלך בוהמיה
* 24 במאי 1276 - מגנוס לדולוס מוכתר כמלך שוודיה בקתדרלת אופסלה
* 19 במרץ 1279 - מסתיימת שושלת סונג הסינית לאחר הפסד לכוחות מונגולים

## כלכלה

* עשור זה הוא חלק מתקופה רחבה יותר בה הגילדות מתפקדות כמוסד כלכלי משמעותי בחלקים מסוימים של אירופה. בשנת 1275 נוסדת גילדת החייטים של קופנהגן.

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית
### ספרות
* 1274 - בונווסטין דה לה ריבה יוצר ומפרסם את "Libro de le tre scritture", החיבור הראשון במילאנזית, הנחשב כיום לאחד מאבני היסוד של הספרות האיטלקית
* 1274 - פרסום Summa Theologica, ספר פילוסופי של תומאס אקווינס.

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-13
הר אנגנה

**הר אנגנה** (באנגלית: **Angna Mountain**) הוא הר הממוקם על האי באפין בטריטוריית נונאווט שבקנדה.

ההר נמצא ברכס הרי באפין, המהווים חלק מהקורדילרה הארקטית.

גובהו של ההר 1,710 מטרים מעל פני הים, והוא ההר התשיעי בגובהו בהרי באפין.

הוא מתנשא לגובה של 1,510 מטרים מעל סביבתו (ההר ה-16 בהתנשאותו בנונאווט).

## קישורים חיצוניים
* הר אנגנה באתר ממשלת קנדה
* הר אנגנה באתר אנציקלופדיית ההרים הקנדית
* מפה טופוגרפית של אזור ההר
* הר אנגנה באתר peakbagger
* תחזית מזג אוויר ארוכת טווח עבור הר אנגנה
** תחזית מזג אוויר ארוכת טווח עבור הר אנגנה (לפי גבהים)
** סטטיסטיקות מזג אוויר עבור הר אנגנה

## הערות שוליים

אנגנה
אנגנה
אנגנה
ארמיית המשמר העשירית

**ארמיית המשמר העשירית** (ברוסית: **гвардейская армия я-10**) הייתה ארמייה של הצבא האדום שלחמה במלחמת העולם השנייה.

## היסטוריה
ארמיית המשמר העשירית, הוקמה ב-1 במאי 1943 תוך ניצול חלק מהיחידות של הארמייה ה-30. באוגוסט 1943 הארמייה הוצבה במחוז סמולנסק והחלה את השתתפותה בקרבות סביב העיר ילניה. בדצמבר 1943 היא הועברה צפונה ונכללה בכוחות של החזית הבלטית השנייה. בינואר 1944 היא החלה בהתקדמותה מערבה ובקיץ 1944 נכנסה לשטח של לטביה הסובייטית. היא המשיכה בהתקדמות מערבה ובמהלך אוקטובר 1944 השתתפה בשחרורה של ריגה משליטה גרמנית. בהמשך היא לחמה מערבית לריגה. 

הארמייה פורקה בשנת 1948.

## מפקדים
* ולדימיר קולפאקצ'י (אפריל - מאי 1943)
* ולדימיר צ'יסטוב (מאי 1943)
* קוזמה טרובניקוב (מאי 1943 - ספטמבר 1943)
* אלכסנדר סוחומלין (ספטמבר 1943 - ינואר 1944)
* מיכאיל קזקוב (ינואר 1944 - מאי 1945)

## קישורים חיצוניים
* ארמיית המשמר העשירית באתר samsv 

10
10
דרוקסלנד

"**דרוקסלנד**" (1975) הוא הדפס שיצר האמן הישראלי מיכאל דרוקס ומתאר דיוקן עצמי סמלי של האמן, המעוצב כמפה.

## תיאור
ההדפס "דרוקסלנד" נוצר בין השנים 1975-1974, תקופה בה התגורר האמן בהולנד. היא נוצרה בטכניקה של הדפס אופסט צבעוני והודפסה במהדורה של 200 עותקים בסדנת הדפס בשם "Steendrukkerij de jong & co", שפעלה בעיר הילפרסום (Hilversum) שבהולנד. גובה הגיליון הוא 59.5 ס"מ ורוחבו הוא 42 ס"מ.

העבודה שייכת לסדרת הדפסים שנקראה "גאוגרפיה גמישה (האטלס שלי)" והיא מעוצבת בצורה של מפה טופוגרפית. בתוך מסגרת המפה, המכילה מקרא, מופיעה שם העבודה בשפה האנגלית. כותרות המשנה מציינות את התאריך ה-15 בינואר 1974 בשעה 11:30 בבוקר ומציגות את המפה כתיאור "פיזי וחברתי (Physical and Social)". 

במרכז המפה משורטט דיוקן של דמות גבר המעוצבת כסדרה של קווי רכס או גובה, היוצרים תלת-ממד. הראש מוצג על רקע בצבע תכלת, כמעין חצי אי. דרוקס ציין במפה כמה אזורים בטקסט ובהם "Occupied Territory" ('שטח כבוש' או 'תפוס'), "Right Drucks" ( ימין דרוקס') ו"Left Drucks" ( שמאל דרוקס). בנוסף, מצוינים בה מקומות הקשורים לביוגרפיה של האמן. אחת מן הנקודות הללו, לדוגמה, היא "Baruch's Point" ('נקודת ברוך'), המהווה מחווה לאדם ברוך.

העבודה הוצגה בתערוכות רבות בישראל. עותקים שלה נמצאים באוספי מוזיאון ישראל, מוזיאון חיפה לאמנות, מוזיאון ויקטוריה ואלברט ובאוסף המשכן לאמנות ע"ש חיים אתר.

## קישורים חיצוניים
*דרוקסלנד באתר מוזיאון ויקטוריה ואלברט (באנגלית)
*דרוקסלנד באתר מוזיאון ישראל

קטגוריה:הדפסים
קטגוריה:הדפס ישראלי
קטגוריה:דיוקנאות עצמיים
קטגוריה:יצירות משנת 1975
קטגוריה:מפות
קטגוריה:מוזיאון ישראל: הדפסים
קמילה בל

**קמילה בל ראות**' (באנגלית: **Camilla Belle Routh**; נולדה ב-2 באוקטובר 1986) היא שחקנית קולנוע אמריקאית.

## ביוגרפיה
קמילה בל ראות' נולדה ב-2 באוקטובר 1986 בלוס אנג'לס, קליפורניה, בתם של ג'ק וסלי ראות', בעל חברת בנייה ומלחין מוזיקת קאנטרי ושל דבורה כריסטינה גולד, מעצבת אופנה ממוצא ברזילאי. בל דוברת אנגלית ופורטוגזית.

היא למדה בבית הספר מרלבורו, בית ספר תיכון עצמאי לבנות-בלבד בלוס אנג'לס.

## קריירה
מאז 1993 החלה לשחק כילדה. הופעתה הראשונה הייתה בסרט הטלוויזיה מ-1993 "Trouble Shooters: Trapped Beneath the Earth". סרטה הראשון היה "נסיכה קטנה" מ-1995 בתור ג'יין.

ב-1997 השתתפה בסרט "פארק היורה: העולם האבוד", הסרט השני בסרטי פארק היורה מאת סטיבן ספילברג בתפקיד הילדה קייטי באומן שהותקפה בידי להקת קומפסוגנתוסים אך ניצלה. בשנה לאחר מכן שיחקה בסרט "קסם מעשי" והופיעה בסדרה "ווקר" עם צ'אק נוריס. כמו כן הופיעה לצד סטיבן סיגל בסרט "הפטריוט" בתור הולי מקלארן, תפקיד עליו הועמדה ל"פרס השחקנים הצעירים" (Young Artist Award) בשנת 1999.

בשנת 2000 קיבלה תפקיד ראשי בסרט הדרמה "Rip Girls" בתפקיד סידני מילר. גם עליו הועמדה לפרס השחקנים הצעירים.

ב-2005 שיחקה בסרט הדרמה של רבקה מילר "הבלדה על ג'ק ורוז" בתור רוס סלאבין והועמדה עליו לפרס גוטמן (Gotham Awards). שיחקה גם במותחן האימה של ג'יימי באביט "השקט", לצדה של אלישה קאת'ברט.

בשנת 2008 שיחקה בסרט ההרפתקאות "10,000 לפני הספירה" של רולנד אמריך בתפקיד אוולט, אשתו של דלה והיחידה שניצלה ממתקפת שבט הלוחמים. בשנה שלאחר מכן שיחקה בסרט המדע הבדיוני" פוש" לצד כריס אוונס, דקוטה פנינג ודג'ימון הונסו בתור קירה הדסון.

ב-2011 שיחקה בסרט "מעושר לעוני" בתפקיד נורה.

בשנת 2014 השתתפה בקומדיה "*Cavemen*", לצד צ'אד מייקל מאריי. בשנת 2016 השתתפה בקומדיה "*Sundown*", לצד שרה פקסטון.

שבנת 2019 ביצעה הופעת אורח בסדרה הקומית "פני בובה" ברשת הולו.

בשנת 2022 שיחקה לצד מייק קולטר בסרט הדרום-קוריאני "קרטר" שעלה לשירות הזרמת המדיה "נטפליקס".

## חיים אישיים
משנת 2008 עד ל-2009 בל הייתה בזוגיות עם הזמר ג'ו ג'ונאס, הם הכירו כשהיא הופיעה בקליפ לשיר "Lovebug" של האחים ג'ונאס.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאים ממוצא ברזילאי
קטגוריה:אמריקאיות שנולדו ב-1986
מקום שקט

"**מקום שקט**" (באנגלית: ***A Quiet Place***) הוא סרט אימה פוסט-אפוקליפטי אמריקאי, משנת 2018 אשר בוים על ידי ג'ון קרסינסקי. תסריטו נכתב על ידי  והופק על ידי מייקל ביי. בין שחקניו הראשיים של הסרט ניתן למנות את אמילי בלאנט וג'ון קרסינסקי.

הסרט יצא לאקרנים ב-6 באפריל 2018, בארצות הברית, בהפצתה של סרטי פרמאונט. לסרט הופק סרט המשך בשם "מקום שקט 2".

## עלילה
עלילת הסרט מתרחשת בשנת 2020, ומתמקדת במשפחה אשר חיה בשתיקה מוחלטת לאחר שכדור הארץ הותקף בידי יצורים המזהים את הטרף שלהם בעזרת חוש השמיעה. בתחילת הסרט ניתן לראות את אוולין אבוט (אמילי בלאנט) לי אבוט (ג'ון קרסינסקי) ואת שלושת ילדיהם; ריגן אבוט (מיליסנט סימונדס), מרקוס אבוט (נואה ג'ופ) ובו אבוט (קייד וודוורד), במרכול מקומי נטוש.

לאחר מכן, מגיעה המשפחה לבית חווה נטוש בעקבות ההיריון של אוולין. בדרך נהרג בו אבוט על ידי אחד היצורים אשר הצליח לשמוע אותו עושה רעש. לאחר שאוולין יולדת, מצבה של המשפחה הופך מסוכן בהרבה משהיה בהתחלה.

## שחקנים
* אמילי בלאנט - אוולין אבוט
* ג'ון קרסינסקי - לי אבוט
* מיליסנט סימונדס - ריגן אבוט
* נואה ג'ופ - מרקוס אבוט
*קייד וודוורד - בו אבוט
*יחזקאל ואוונגלינה קאולי - התינוק שנולד

## הפקה
שלב הצילומים של הסרט התקיים ממאי עד נובמבר 2017, באפסטייט ניו יורק. בנוסף לכך, יוצרי הסרט רכשו עבור סצנה מתוכו, 20 טון תירס, אותם גידלו איכרים מקומיים. וכמובן, צולמו קטעים מהסרט במקומות נוספים בניו יורק.

הסרט הוקרן לראשונה בסדרת הפסטיבלים "South by Southwest", ב-9 במרץ 2018.

## הכנסות
הסרט זכה להצלחה חסרת תקדים כאשר גרף סכום של כ-338.6 מיליון דולר, מתקציב של בין 17 מיליון דולר ל-21 מיליון דולר. בעקבות הצלחתו הרבה הפך הסרט לסרט האימה ה-7 הרווחי ביותר בכל הזמנים.

בשבוע צאתו, הצליח הסרט לגרוף סכום של כ-50,203,562 מיליון דולר בארצות הברית בלבד. בשבוע השני צבר סכום של כ-32,970,049 מיליון דולר, ובשבוע השלישי סכום של כ-20,911,809 מיליון דולר.

## מדיה ביתית
הסרט "מקום שקט" הופץ באופן דיגיטלי ב-26 ביוני 2018. לאחר מכן, ב-10 ביולי באותה השנה, הופץ על גבי די וי די ובלו ריי.

## סרט המשך

באפריל 2018, יושב הראש והמנהל הכללי של סרטי פרמאונט, ג'ים ג'יאנופולוס, אמר שסרט ההמשך כבר בתהליכי יצירה. התסריטאים בריאן וודס וסקוט בק ציינו כי הם החלו לחשוב על רעיונות לסרט המשך. באוגוסט 2018, נודע כי סרט ההמשך עתיד לצאת ב-15 במאי 2020.

## ראו גם
מקום שקט (משחק וידאו)

## קישורים חיצוניים

* 

## הערות שוליים

קטגוריה:סרטי 2018
קטגוריה:סרטי אימה מ-2018
קטגוריה:סרטי פלישות חוצנים
קטגוריה:סרטים אמריקאיים
קטגוריה:סרטים אפוקליפטיים
קטגוריה:סרטים באנגלית
קטגוריה:סרטים על משפחות
קטגוריה:סרטים פוסט-אפוקליפטיים
קטגוריה:סרטים זוכי פרס סאטורן: אימה
קטגוריה:סרטים על חירשים
כוח הביטחון של קוסובו

**כוח הביטחון של קוסובו** (באלבנית: **Forca e Sigurisë së Kosovës**; בסרבית: **Косовске безбедносне снаге/Kosovske bezbednosne snage**) הוא כוח הביטחון הלאומי של קוסובו, עליו מוטלת משימת ההגנה על המדינה וניהול מבצעי הגנה אזרחית בקוסובו. המשימות העיקריות הן מבצעי חיפוש והצלה, נטרול חומרי נפץ, שירותי כבאות וסילוק חומר מסוכן. עם זאת, הכוח מצויד בנשק קל וישנן תוכניות ממשלתיות להפיכת הכוח לצבא לאומי.

## היסטוריה

בחודש מרץ 2008, נאט"ו יזמה את הקמת כוח קוסובו וחיל ההגנה של קוסובו (KPC) לצורך כוח הביטחון. לכוח הותר לשאת נשק קל וממשלת קוסובו והקהילה הבין-לאומית תכננו להתאים את הכוח לסטנדרטים של נאט"ו. הכשרת אנשי הכוח החלה בתחילת יוני 2008, כאשר מומחים של ברית נאט"ו הגיעו לקוסובו כדי להנחות את התהליך ובתחילת דצמבר 2008, החל גיוס של מועמדים בגילי 18–30 שנים.

## קישורים חיצוניים

* 

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:צבאות
קטגוריה:צבאות מודרניים
תחנת הרכבת גלילות צפון

**תחנת הרכבת גלילות צפון** היא תחנת נוסעים מתוכננת של רכבת ישראל שתוקם סמוך למחלף גלילות על מסילת החוף, ועתידה לשרת את רמת השרון ומחנות גלילות. הקמת התחנה כלולה ב"תוכנית האסטרטגית של רכבת ישראל לשנת 2040".

בתחנה צפויות לעבור כל הרכבות העוברות במסילת איילון. במיקום המוצע קיימות ארבע מסילות כך ככל הנראה יהיו בתחנה ארבעה רציפים.

## היסטוריה
בשנות ה-90 תכננה עיריית רמת השרון שתי חלופות לתחנות רכבת בשטחה בסמוך למחלף גלילות. אחת היא תב"ע רש/760, אשר במסגרתה תוכננה להיבנות תחנה מצפון למחלף בסמוך לגשר גנדי. חלופה זו צפויה לשרת את מרכז העיר רמת השרון, את כ-900,000 מ"ר שטחי מסחר, תעסוקה ובילוי ממערב למסדרון האילון בתחום תוכניות רש/760, רש/616א3, הר/1934 ואת מחנות גלילות ואת אזור הרב מכר - סינמה סיטי. חלופה נוספת במסגרת תב"ע רש/800 תוכננה מדרום למחלף במסגרת הרחבת שכונת נווה גן של רמת השרון לכיוון מערב.

התוכנית להקמת תחנת הרכבת קודמה לראשונה בשנת 2002 על ידי שר התחבורה אפרים סנה, שהציע שתוקם במימון פרטי בתמורה לקבלת זכויות בנייה מסחריות בשטח התחנה. בדומה לתחנות חוצות המפרץ ולב המפרץ שהוקמו ב-2001 במימון יזמי הקניונים הסמוכים. בנוסף הוכרז באותה עת על תוכנית להוספת מסילות בקטע זה, כך שיהיו בו ארבע מסילות בסף הכל. 

בשנת 2015 החלה קבוצת ביג מרכזי קניות לשווק את המרכז המסחרי שהיא מתכננת באזור על בסיס הטענה שתחנת הרכבת תבנה בסמוך (החלופה הצפונית).

בשנת 2017 אושרה תוכנית "דרום גלילות" הכוללת הקמת 9,000 יחידות דיור חדשות ו-700 אלף מ"ר שטחי מסחר ותעסוקה. בנוסף כוללת התוכנית גם הקמת תחנת רכבת מדרום למחלף גלילות. שתיקרא "גלילות דרום".

### מרכז תחבורתי משולב – גלילות דרום
בפברואר 2020 הוכרז על תוכנית חדשה להקמת מרכז תחבורתי משולב (מתח"מ) בגלילות, במסגרת הקמת מערכת המטרו על ידי חברת נת"ע – נתיבי תחבורה עירוניים. במקום מתוכננת לקום תחנת מטרו של הקווים M1 ו-M3 אשר תתחבר לתחנת הרכבת גלילות. התחנה של חברת נת"ע מתוכננת מצידו הדרומי של המחלף. בנוסף תשמש התחנה המשולבת קווי רכבת קלה וקווי אוטובוס. בדצמבר 2023 אישרה הוועדה לתשתיות לאומיות את התוכנית.

### חזרת לתוכנית גלילות צפון
בעקבות לחצים של "המוסד", המבקש להקים תחנת רכבת הצמודה למטה הארגון, ושל ראש עיריית רמת השרון יצחק רוכברגר, המבקש להקים תחנת רכבת בשטח עירו, החליטה באוגוסט 2024 שרת התחבורה מירי רגב לשנות את התוכניות למרכז התחבורתי המשולב, כך שיוקם ב"גלילות צפון" ולא 1.5 ק"מ מדרום.

## הערות שוליים

גלילות צפון
קטגוריה:רמת השרון: תחבורה
קטגוריה:עמק גלילות